କୁଟାଭାଡି ତଳେ ଜୀବନ\nହରିଚନ୍ଦନପୁର,୨୪।୧୨(ଡି.ଏନ.ଏ.)-କେନ୍ଦୁଝର ଜିଲା ହରିଚନ୍ଦନପୁର ବ୍ଲକ ଭଗାମୁଣ୍ଡା ପଞ୍ଚାୟତ ଶୁଆଢଳା ଗ୍ରାମର ରାଧିକା ମୁଣ୍ଡାଙ୍କ ବୟସ ୭୦ ଟପିଲାଣି । ବାର୍ଦ୍ଧକ୍ୟର ଅସହାୟତା ଓ ଶାରୀରିକ ଦୁର୍ବଳତା ଆଗକୁ ବଢିବାକୁ ସାଥ ଦେଉନି...\nକୁଟାଭାଡି ତଳେ ଜୀବନ\t December 24th, 12:59 PM December 24th, 13:03 PM\nହରିଚନ୍ଦନପୁର,୨୪।୧୨(ଡି.ଏନ.ଏ.)-କେନ୍ଦୁଝର ଜିଲା ହରିଚନ୍ଦନପୁର ବ୍ଲକ ଭଗାମୁଣ୍ଡା ପଞ୍ଚାୟତ ଶୁଆଢଳା ଗ୍ରାମର ରାଧିକା ମୁଣ୍ଡାଙ୍କ ବୟସ ୭୦ ଟପିଲାଣି । ବାର୍ଦ୍ଧକ୍ୟର ଅସହାୟତା ଓ ଶାରୀରିକ ଦୁର୍ବଳତା ଆଗକୁ ବଢିବାକୁ ସାଥ ଦେଉନି। ନା ଆଖିକୁ ଭଲ ଦିଶୁଛି ନା କାନକୁ ଶୁଭୁଛି ତଥାପି ଜୀବନର ଅପରାହ୍ନରେ ଜିଇବା ଲାଗି ତାଙ୍କୁ ନିତିଦିନ ସଙ୍ଘର୍ଷ କରିବାକୁ ପଡୁଛି। ସ୍ବାମୀ ଓ ଛୁଆପିଲା କେହିବି ନାହାନ୍ତି ତାଙ୍କର। ରାଧିକାଙ୍କ ଘର ନ ଥିବାରୁ ଖରା ବର୍ଷା ଶୀତରେ ବହୁ କଷ୍ଟରେ ଗ୍ରାମର ଏକ କୁଟା ଭାଡିରେ ଜୀବନ ବିତାଉଛନ୍ତି। ଦୀର୍ଘ ବର୍ଷ ଧରି ସେ କୁଟା ଭାଡି ତଳେ ବି ଆଶ୍ରୟ ନେଇଥିଲେବି କାହାରି ଦୃଷ୍ଟି ପଡିନାହିଁ ା ଗରିବଙ୍କ ପାଇଁ ସରକାର କରୁଥିବା ସମସ୍ତ ଯୋଜନା ତାଙ୍କ ପାଇଁ ଯେମିତି ପ୍ରହସନ ପାଲଟିଛି। ବାର୍ଦ୍ଧକ୍ୟ ଭତ୍ତା,ସରକାରୀ ଆବାସ, ରାଶନ କାର୍ଡ ତାଙ୍କ ପାଇଁ ସାତ ସପନ ପାଲଟିଛି। ଏବେ ଶୀତ ପ୍ରବାହ ବଣପାହାଡ ଘେରା ଅଞ୍ଚଳ ଶୀତରେ ଥରୁଥିବା ବେଳେ ରାଧିକା କୁଟାଭାଡିକୁ ଆଶ୍ରା କରି ପଡି ରହିଛନ୍ତି। ସେ କହନ୍ତି, ପର ଘରେ କାମଧନ୍ଧା କଲେ ଦି ମୁଠା ଖାଇବାକୁ ମିଳେ ା ନ ହେଲେ ଉପାସ। ଯେଉଁଠି ବି କାମଦାମ କରନ୍ତି, ତାଙ୍କ ଘରେ ଟିକେ ଆଶ୍ରୟ ନେବା ପାଇଁ ସେ ଗୁହାରି କଲେ କେହି ଶୁଣି ନ ଥାନ୍ତି। । ସରକାରୀ ସହାୟତା ପାଇଁ କାହାକୁ କ'ଣ କହିବି ସେ କିଛି ବି ଜାଣି ନ ଥିବା କୋହ ଭରା କଣ୍ଠରେ କହିଥିଲେ। ଖଣି ଖାଦାନ ଭରା କେନ୍ଦୁଝର ଜଲାରେ ଅସହାୟ ମଣିଷଙ୍କ ଲାଗି କାହାରି ମନରେ ଦରଦ ନ ଥିବା ଓ ଏଥିପ୍ରତି ପ୍ରଶାସନର ନଜର ନ ପଡିବା ଘଟଣା ବିସ୍ମୟର କାରଣ ହୋଇଛି। ପ୍ରଶାସନ ଓ ସରକାର ଏହି ଅସହାୟ ବୃଦ୍ଧାଙ୍କୁ ତୁରନ୍ତ ସହାୟତା ଯୋଗାଇଦେବାକୁ ସ୍ଥାନୀୟ ଗ୍ରାମବାସୀ ପ୍ରଶାସନ ନିକଟରେ ଦାବି କରଛନ୍ତି।
